Γιώργος Καραμίχαλος

Ο  Γιώργος Καραμίχαλος  (γεν. 1960) είναι Έλληνας παλαίμαχος ποδοσφαιριστής και νυν προπονητής ποδοσφαίρου. Αγωνίστηκε ως αριστερός επιθετικός σε ομάδες της Α΄, Β΄ και Γ΄ Εθνικής κατά τη δεκαετία του ’80 και στις αρχές της δεκαετίας του ’90. Υπήρξε διεθνής με την Εθνική Ελπίδων και με την ολυμπιακή ομάδα. Ως προπονητής εργάστηκε σε μικρές ομάδες της Μαγνησίας. Το 2009-10 ήταν γενικός αρχηγός στον Ολυμπιακό Βόλου και το 2010-11 προπονεί το Ρήγα Φεραίο Βελεστίνου.

 Ποδοσφαιριστής 

Ο Γιώργος Καραμίχαλος γεννήθηκε στο Βόλο. Ξεκίνησε την ποδοσφαιρική του καριέρα στον Ολυμπιακό Βόλου σε πολύ μικρή ηλικίαΦύλλο εφημερίδας "Αθλητική Ηχώ" της 2 Αυγούστου του 1972, σελ. 6: "Επιτυχίες του Βόλου ... Απέκτησε επίσης τους ερασιτέχνες Λ. Παπαδόπουλο, Α. Τριχιά και Καραμίχαλο", του οποίου υπήρξε βασικός σκόρερ και το 1981-82 αναδείχθηκε πρώτος σκόρερ στο Βόρειο Όμιλο της Β΄ Εθνικής με 18 γκολ. Τη σεζόν 1982-83 έπαιξε για πρώτη φορά στην Α΄ εθνική κατηγορία με το Μακεδονικό, ο οποίος υποβιβάστηκε έπειτα από μπαράζ, στο οποίο ηττήθηκε με 2-3 από τον Πανιώνιο. Την επόμενη σεζόν επέστρεψε στον Ολυμπιακό Βόλου, για να ξαναβρεθεί στην Α΄ Εθνική το 1984, στον Πανιώνιο. Με την ομάδα της Ν. Σμύρνης αγωνίστηκε για 3,5 σεζόν,ακολούθησε ένα μικρό πέρασμα από την Ξάνθη και το 1988 επέστρεψε στον Ολυμπιακό Βόλου, ο οποίος στο μεταξύ είχε ανέβει στην Α΄ εθνική.

Στα τέλη της καριέρας του έπαιξε επίσης στη Δόξα Βύρωνα και στην Αναγέννηση Καρδίτσας, αλλά το 1994 ξαναγύρισε στον Ολυμπιακό. Είναι ο δεύτερος σκόρερ στην ιστορία του Ολυμπιακού Βόλου με 70 γκολ και ο τρίτος παίκτης σε συμμετοχές με 339 ματς.

 Διεθνής 

Ο Καραμίχαλος είχε εμφανίσεις με την Εθνική Ελπίδων, ενώ στις 14 Ιανουαρίου 1987 αγωνίστηκε σε φιλικό αγώνα της ολυμπιακής ομάδας με την Ιταλία, όταν μπήκε ως αλλαγή στο 68΄.

 Προπονητής 

Όταν σταμάτησε να αγωνίζεται εργάστηκε ως προπονητής σε διάφορους τοπικούς συλλόγους του Βόλου, όπως στον Κένταυρο Νεάπολης την τριετία 2004-2007. Τις σεζόν 2008-09 και 2009-10 ήταν γενικός αρχηγός στον Ολυμπιακό Βόλου. Το 2010-11 ανέλαβε προπονητής στο Ρήγα Φεραίο Βελεστίνου.

 Καριέρα 

 Χρονιές Σύλλογος Συμμετοχές  Γκολ1980-81 (Β)Ολυμπιακός Βόλου15 1981-82 (Β)Ολυμπιακός Βόλου18 1982-83 (Α)Μακεδονικός Νεάπολης3411 (+1 στο μπαράζ)1983-84 (Β)Ολυμπιακός Βόλου12 1984-85 (Α)Πανιώνιος2621985-86 (Α)Πανιώνιος2831986-87 (Α)Πανιώνιος2241987-88 (Α)Πανιώνιος501988-89 (Α)Ολυμπιακός Βόλου2351989-90 (Α)Ολυμπιακός Βόλου274 1990-91(Β)Ολυμπιακός Βόλου233 1991-92 1992-93 (Γ)Αναγέννηση Καρδίτσας20; 1993-94(Β)Αναγέννηση Καρδίτσας84 1994-95 (Γ)Εθνικός Ολυμπιακός Βόλου  Χρονιές Εθνικές ομάδες Συμμετοχές  Γκολ ελπίδων1987 ολυμπιακή ομάδα10

  Σημείωση : τα στοιχεία προέρχονται από http://www.rsssf.com/tablesg/grkhist.html#81

 Πηγές 

 Ματιές στα σπορ, τεύχη: 1982 ως 1991.
 Όλα για το ποδόσφαιρο ’91.
 http://www.osife.gr/news.php?88
 http://www.rsssf.com/tablesg/grk90.html

 Παραπομπές 

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας